‘୪୦୦ ପାର୍‌ ସଙ୍କଳ୍ପ ମୁସ୍କିଲ’, ପ୍ରଧାନମନ୍ତ୍ରୀଙ୍କୁ ଚିଠି ଲେଖିଲେ ଭାଜପାର ବରିଷ୍ଠ ନେତା
ନୂଆଦିଲ୍ଲୀ,୨୦।୪: ଲୋକ ସଭା ନିର୍ବାଚନର ପ୍ରଥମ ପର୍ଯ୍ୟାୟ ମତଦାନ ଶେଷ ହୋଇଛି। ଚତୁର୍ଥ ପର୍ଯ୍ୟାୟରେ କାନପୁର ଲୋକ ସଭା ଆସନରେ ଭୋଟିଂ ଅନୁଷ୍ଠିତ ହେବ, କିନ୍ତୁ ଏହି ଆସନରେ ଭାଜପା ମଧ୍ୟରେ ଚାଲିଥିବା ଲଢେଇ କୌଣସି ହ୍ରାସର ସଙ୍କେତ ଦେଉନାହିଁ। ଭାଜପା ନୂଆ ଚେହେରା ରମେଶ ଆୱସ୍ତିଙ୍କୁ କାନପୁର ଆସନରୁ ପ୍ରାର୍ଥୀ କରିଛି। କିନ୍ତୁ ଏହି ନାମକୁ ନେଇ କାର୍ଯ୍ୟକର୍ତ୍ତାଙ୍କ ମଧ୍ୟରେ ଅସନ୍ତୋଷ ରହିଛି।

ଟିକେଟ ପାଇବା ପରଠାରୁ ଭାଜପା ପ୍ରାର୍ଥୀ ରମେଶ ଚର୍ଚ୍ଚାରେ ରହିଆସିଛନ୍ତି। ଭାଜପା କର୍ମୀଙ୍କ ମଧ୍ୟରେ ଏହି ନାମ ନୂଆ। ଯାହା ପରେ ତାଙ୍କ ଚୟନକୁ ନେଇ ପ୍ରଶ୍ନ ଉଠିଛି । ଏ ସମ୍ପର୍କରେ କାନପୁରର ଭାଜପାର ପୂର୍ବତନ ଉପାଧ୍ୟକ୍ଷ ପ୍ରକାଶ ଶର୍ମା, ଭିଏଚପିର ଜାତୀୟ ମୁଖପାତ୍ର ତଥା ବଜରଙ୍ଗ ଦଳର ପୂର୍ବତନ ଜାତୀୟ ସଂଯୋଜକ, ଭେଟେରାନ ନେତା ପ୍ରକାଶ ଶର୍ମା ପ୍ରଧାନମନ୍ତ୍ରୀଙ୍କୁ ଚିଠି ଲେଖି କାନପୁରରୁ ପ୍ରାର୍ଥୀ ଚୟନ ଉପରେ ପ୍ରଶ୍ନ ଉଠାଇଛନ୍ତି। ସେ କହିଛନ୍ତି ଯେ ୪୦୦ ପାର୍ ସଙ୍କଳ୍ପ ପୂରଣ କରିବା କଷ୍ଟକର।